ДО 

ОБЩИНСКИ СЪВЕТ 

ГРАД КРУМОВГРАД 

Д О К Л А Д Н А   З А П И С К А

от Себихан Керим Мехмед – кмет на община Крумовград

ОТНОСНО: Определяне състава на Одитен комитет в община Крумовград за срок от три години след проведени процедури за подбор по реда на Наредбата за процедурата за определяне на състава и дейността на одитните комитети в организациите от публичния сектор.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,   
Съгласно чл. 18, ал. 1 от Закона за вътрешния одит в публичния сектор (ЗВОПС), в общините с изградени звена за вътрешен одит се създават одитни комитети, които се състоят от 3 до 5 членове, включително председател, като най-малко две трети от тях са външни за организацията лица. 

Членовете на одитните комитети трябва да имат придобита образователно-квалификационна степен „магистър“, най-малко 5 години стаж в областта на управлението и контрола, вътрешния или външния одит и да не участват в друг одитен комитет, включително в организация по чл. 18, ал. 4 от ЗВОПС.

В изпълнение на чл. 18, ал. 1 от ЗВОПС и чл. 3 от Наредбата за процедурата за определяне състава и дейността на одитните комитети в организациите от публичния сектор (Наредбата), със Заповед № КО – 186/10.03.2025 год. на кмета на община Крумовград, е определен числения състав на одитния комитет – трима външни членове.   

На основание чл. 4 от Наредбата са стартирани и проведени четири процедури за подбор на трима външни членове на одитния комитет при община Крумовград. 
В резултат на проведените процедури са определени членовете на одитния комитет, които писмено са потвърдили членство в него. 
Съставът на одитните комитети се определя от общинския съвет след провеждане на процедура за подбор по Наредбата за срок от три години съгласно чл. 18, ал. 2, т. 3 от ЗВОПС.

Предвид гореизложеното и на основание чл. 21, ал.1, т. 23 и ал. 2 от Закона за местното самоуправление и местната администрация (ЗМСМА), във връзка с чл. 18, ал. 2, т. 3 от Закона за вътрешния одит в публичния сектор и чл. 16, ал. 1, т. 3 от Наредбата за процедурата за определяне на състава и дейността на одитните комитети в организациите от публичния сектор, предлагам Общински съвет – Крумовград да вземе следното 

Р Е Ш Е Н И Е:
І. Определя поименния състав на членовете на Одитния комитет в община Крумовград, както следва:

1. Надя Трендафилова Диамандиева – външен член;

2. Александра Гошова Кузева – външен член;

3. Ирена Венкова Василева – външен член.

ІІ. Мандатът на членовете на одитния комитет е три години, считано от датата на влизане в сила на настоящото решение.
Приложения: 
1. Копие на заповед № КО – 186/ 10.03.2025 год. на кмета на община Крумовград;

2. Копие на Протокол от заседание на комисия, определена със заповед № КО – 186/ 10.03.2025 год. на кмета на община Крумовград;

3. Копие на Заповед № КО – 281/ 14.04.2025 год. на кмета на община Крумовград;

4. Копие на Заповед № КО – 385/ 09.05.2025 год. на кмета на община Крумовград;
5. Копие на Протокол от заседание на комисия, определена със заповед № КО – 385/ 09.05.2025 год. на кмета на община Крумовград;

6. Копие на Протокол за оценка на общото представяне на кандидатите за външни членове на одитния комитет и за класирането им по низходящ ред;

7. Копие на писмо за писмено потвърждение на членство в одитния комитет;

8. Копие на Заповед № КО – 664/ 01.08.2025 год. на кмета на община Крумовград;

9. Копие на Протокол от заседание на комисия, определена със заповед № КО – 664/ 01.08.2025 год. на кмета на община Крумовград; 

10. Копие на Протокол за оценка на общото представяне на кандидатите за външни членове на одитния комитет и за класирането им по низходящ ред;

11. Копие на писмо за писмено потвърждение на членство в одитния комитет;

12. Копие на Заповед № КО – 951/ 04.11.2025 год. на кмета на община Крумовград;

13. Копие на Протокол от заседание на комисия, определена със заповед № КО – 951/ 04.11.2025 год. на кмета на община Крумовград;

14. Копие на Протокол за оценка на общото представяне на кандидатите за външни членове на одитния комитет и за класирането им по низходящ ред;

15. Копие на писмо за писмено потвърждение на членство в одитния комитет.
ВНЕСЪЛ: ..…… /П/ ……….….
СЕБИХАН МЕХМЕД

       Кмет на община Крумовград
Изготвил: ………/П/ …… /Г. Георгиева – ръководител на звено „ВО“/

Съгласувал: ……/П/ ….. /В. Пехливанова – директор на дирекция „НОП“/ 

